tomron87/hebrew-wikipedia-sentences-corpus huggingface dataset:
במאי 2015 דורגה חברת נייקי כמותג מספר אחת בעולם בדירוג המותגים השנתי של חברת המחקרים מילוורד בראון לא רק בתחום הספורט אלא גם בתחום האופנה.
בעקבות כך צוטט נשיא נייקי טרבור אדוורדס: "טייטס הם הג'ינס החדש (...) נשים משלבות יותר בין ריצה, אימון, כושר ולייף סטייל.
הן אינן צריכות לבחור בין מוצר פונקציונלי וטכני לאופנתי.
הדברים הללו נשזרים זה בזה".
ציטוט זה מביא לידי ביטוי את אופייה של מגמת הערבוב בין בגדי ספורט לאופנה.
תהליך השילוב בין התחומים בא לידי ביטוי בשיתופי פעולה בין מעצבי על לחברות ספורט, וכן באימוץ גזרות וחומרים שפותחו בטכנולוגיות מתקדמות בידי מותגי יוקרה ואופנת הרחוב.
כמו כן פרזנטורים רבים מתחומי המוזיקה והאופנה יצרו שיתופי פעולה בנושא: הזמרת, השחקנית ומעצבת האופנה ריהאנה חברה למותג הספורט הגרמני פומה, הזמר פארל וויליאמס חבר למותג אדידס, הזמרת ביונסה חברה למותג טופ שופ ליצירת מותג ספורט ועוד.
גם גברים החלו ללבוש טייטס לעיתים קרובות יותר בשנים האחרונות כביגוד תחתון וגם עבור פעילות גופנית כגון: הליכה, טיולים ועוד.
בשבוע האופנה בסתיו 2007 הוצגו קולקציות שכללו טייטס עבור גברים.
ראק נולדה בקלונה, קולומביה הבריטית.
היא תלמד בשנה הבאה באוניברסיטת סטנפורד.
באליפות העולם בשחייה לנוער שנערכה בסינגפור בסוף אוגוסט 2015 זכתה ראק ב-6 מדליות, 3 זהב, 1 כסף ו-2 ארד.
באליפות העולם (בריכת 25 מטר) שנערכה בווינדזור, אונטריו בתחילת דצמבר 2016 זכתה ראק ב-4 מדליות, 2 זהב, 1 כסף ו-1 ארד.
מדליות זהב, במשחה שליחות 4x50 מטר חופשי ובמשחה שליחות 4x200 מטר חופשי.
כשחיינית שנייה היא קבעה ב"זינוק שליחות" תוצאה של 1:51.69 דקות, המהירה בתחרות.
מדליית כסף, במשחה שליחות 4x100 מטר מעורב לאחר ששחהת בשלב המוקדמות ומדליית ארד, במשחה ל-200 מטר חופשי בשיא קנדה חדש של 1:52.50 דקות, אחרי פדריקה פלגריני מאיטליה (1:51.73 דקות) וקטינקה הוסו מהונגריה (1:52.28 דקות).
באליפות העולם בשחייה לנוער שנערכה באינדיאנפוליס, אינדיאנה בסוף אוגוסט 2017 זכתה ראק ב-7 מדליות, 6 זהב ו-1 כסף.
מדליות זהב, במשחה ל-200 מטר חופשי בשיא משחקים חדש נוסף של 1:57.08 דקות ובחמישה משחי שליחים, משחי שליחות 4x100 מטר חופשי, 4x200 מטר חופשי, 4x100 מטר מעורב, 4x100 מטר חופשי משולב ו-4x100 מטר מעורב.
בארבעת המשחים הם קבעו שיאי עולם חדשים לנוער.
כשחיינית ראשונה היא קבעה 53.63 שניות שיא משחקים חדש והתוצאה הטובה באליפות וכשחיינית רבעית היא קבעה ב"זינוק שליחות" תוצאה של 52.93 שניות.
מדליית כסף, במשחה ל-100 מטר גב בתוצאה של 59.23 שניות.
במשחקי חבר העמים שנערכו בגולד קוסט, קווינסלנד בתחילת אפריל 2018 היא זכתה ב-8 מדליות, 1 זהב, 5 כסף ו-2 ארד.
מדליית זהב, במשחה ל-200 מטר חופשי בשיא לאומי ובשיא חבר העמים הבריטי חדש של 1:54.81 דקות, לפני אריארן טיטמוס שקבעה שיא אוקיאניה חדש של 1:54.85 דקות והשיאנית הקודמת אמה מקיאן (1:56.26 דקות), שתיהן מאוסטרליה.
מדליות ארד, במשחה ל-100 מטר חופשי בתוצאה של 53.08 שניות, אחרי ברונטה קמפבל שקבעה שיא מחקים חדש של 52.27 שניות וקייט קמפבל (52.69 שניות) ובמשחה ל-100 מטר גב בשיא אישי חדש של 58.97 שניות, אחרי קיילי מאס שקבעה שיא משחקים חדש של 58.63 שניות ואמילי סיבום (58.66 שניות).
באליפות הפאן פסיפיק בשחייה שנערכה בטוקיו באוגוסט 2018 זכתה ראק ב-5 מדליות, 1 זהב, 1 כסף ו-3 ארד.
מדליות ארד, במשחה ל-100 מטר חופשי בשיא אישי חדש של 52.72 שניות, אחרי קייט קמפבל מאוסטרליה שקבעה שיא משחקים ושיא אוקיאניה חדש של 52.03 שניות וסימון מנואל מארצות הברית (52.66 שניות), במשחה שליחות 4x100 מטר חופשי ובמשחה שליחות 4x200 מטר חופשי.
נוסף לכך, היא סיימה במקום רביעי במשחה ל-50 מטר חופשי בתוצאה של 24.47 שניות ובמשחה שליחות 4x100 מטר מעורב.
כשחיינית רביעית היא קבעה ב"זינוק שליחות" תוצאה של 51.72 שניות.
באליפות העולם שנערכה בקוואנגג'ו, קוריאה הדרומית ביולי 2019 זכתה ראק ב-3 מדליות ארד, כולן במשחי שליחות.
נוסף לכך, היא סיימה במקום רביעי במשחה ל-100 מטר גב בתוצאה של 58.96 שניות, במקום חמישי במשחה ל-100 מטר חופשי בתוצאה של 53.03 שניות ובמקום רביעי במשחה שליחים 4x100 מטר חופשי משולב בשיא לאומי חדש של 3:22.54 דקות, 43 מאיות השנייה ממדליית ארד.
טיילור מלכוב (נולדה ב-4 במאי 2002) היא זמרת, שחקנית, דוגמנית ומנחת טלוויזיה ישראלית.
מלכוב נולדה בלוס אנג'לס, קליפורניה שבארצות הברית, לאב ישראלי ולאם אמריקאית ילידת-ישראל, ג'קי מלכוב ודבי מילשטיין, ועלתה לישראל עימם כתינוקת בגיל שנתיים.
האם הייתה סגנית שנייה למיס ניו יורק (מלכת היופי של ניו יורק) לשנת 1982. לה שני אחים גדולים המתגוררים מחוץ לישראל, ומנישואיה השלישיים של אימה, אח-למחצה הצעיר ממנה.
משפחתה התגוררה ברמת השרון, ומלכוב למדה במגמת תקשורת בתיכון רוטברג שבעיר.
סבה וסבתה מצד אימה עלו מארצות הברית.
בפברואר 2021 היא התגייסה לצה"ל, ושובצה לשרת כמש"קית גיוסים בתל השומר.
בקיץ 2016 השתתפה בשעשועון "הבנים והבנות" בערוץ הילדים, בו היא זכתה במקום ראשון משותף ובחביבת הקהל.
ב-2017 הנחתה את התוכנית "אונליין" בערוץ הילדים.
ב-2018 הנחתה את תוכנית הכישרונות לילדים "דה בוקס" לצד בן זוגה באותה עת, בן זיני, בערוץ Kidz.
בשנת 2018 השתתפה עם זיני בדוקו-ריאליטי "החיים על פי בן וטיי" ששודרה בערוץ Kidz למנויי HOT.
באותה שנה מלכוב גם דיבבה לעברית את קלסי בסרט האנימציה האמריקאי "מפלצת של מלון 3: יוצאים לחופשה".
ב-2019 שיחקה בתפקיד מרכזי לצד בן זוגה באותה עת בן זיני, בסדרה המתח "תברחו" ב-HOT3.
ב-2020 הפיקה בפועל, כתבה וכיכבה בסרט הטלוויזיה "פשוט לשיר: הסרט".
ב-2021 עלתה תוכנית המציאות "זוג מנצח VIP" ברשת 13, בו היא משתתפה לצד בן זוגה במהלך צילומי התוכנית, בן זיני.
השניים הודחו בשבוע השני של התוכנית, ונפרדו זמן קצר לאחר מכן.
באותה שנה השתתפה בתוכנית הטלוויזיה "גולסטאריות".
באותה שנה השתתפה גם בסרט "אל תחכי לי" (שעלילתו מתרחשת בשכונת פרדס כץ של שנות ה-90), בתפקיד עדן, אהובתו של הגיבור הראשי, מתן אייזנברג, שאותו מגלם עומר חזן.
בשנת 2025 השתתפה בעונה הרביעית של התוכנית "רוקדים עם כוכבים" בקשת 12 לצד הרקדן חיים פרשטיין והודחה בהדחה השש עשרה.
באותה שנה השתתפה בעונה הרביעית של תוכנית המציאות "הזמר במסכה", בתור האופירה, והודחה בחצי גמר.
בנוסף לוהקה לתפקיד משנה בסרטו של יהודה גרובייס "התכשיט".
ב-2016 כיכבה על שער כתב העת הישראלי "ראש אחד", לצידן של קים אור אזולאי ונועה כהן.
מלכוב השתתפה במספר קמפיינים, כגון בגדי הים של החברה הישראלית "גוטקס", רשת האופנה הישראלית "Twentyfourseven", ושל מותג האיפור האיטלקי "פופה" בישראל.
היא משמשת כפרזנטורית לחברת האופנה הבריטית "Missguided" בישראל.
ב-2019 חתמה בסוכנות הדוגמנות הישראלית "עילית מודלס" בבעלות שי אביטל.
כשלפני כן, הייתה חתומה בסוכנות הדוגמנות יולי.
בשנת 2019 השתתפה בשבוע האופנה תל אביב, בתצוגת האופנה של חברת בגדי הים "בננהוט" מבית נטע אלחמיסטר ונועה בני, לצד בן זוגה באותה עת בן זיני.
באותה שנה מלכוב וזיני לוהקו לקמפיין של חברת "רהיטי דורון".
עוד באותה שנה היא התארחה בטקס פרסי האופנה הבריטיים, לצידן של בר זומר ואסתי גינזבורג.
ביולי 2017 השתתפה בווידאו קליפ המשותף שלה עם בן זוגה באותה עת בן זיני לשיר "טיי".
בחודש מאי 2018 השתתפה בווידאו קליפ לשיר "מיינימור".
הזוג הוציא לאור בשנת 2018 את השיר "דייט ראשון".
לאחר מכן הוציאו הצמד את הסינגל החמישי, "היי טיי".
בשנת 2019 פרסמו מלכוב וזיני את הווידאו קליפ לשיר "נסיכה שלי".
בשנת 2020 הוציאו הזוג את השיר "קוצי מוצי"
בפברואר 2021 החלה בקריירת סולו כזמרת, עם סינגל ראשון, "אהלן".
בשנת 2017 החלה במערכת יחסים עם אושיית הרשת בן זיני עד לפרידתם בתחילת 2020.
מאוגוסט 2020 ועד פברואר 2023 הייתה בזוגיות עם לירן דנינו.
ממרץ 2023 ועד אוגוסט 2023 הייתה בזוגיות עם נדב יחזקאל, באוקטובר 2023 השניים חזרו ליחסים עד מאי 2024, שוב נפרדו.
מספטמבר 2025 מלכוב נמצאת בזוגיות יחד עם אייזיק נקש.
שנה כותר תפקידהערות2016הבנים והבנותעצמה2017אונלייןמנחה2018החיים על פי בן וטיייוצרת, שחקניתדה בוקסמנחה2019תברחואלכסמועדון לילהעצמה2021דו איט!מנחהזיגיזוג מנצח VIPעצמה2022גדול עלינוקורל פיזנטיגולסטאריותעצמה2023תלאתהאביגיל כלפון2024החלום הבאעצמה2025רוקדים עם כוכביםעונה 4הזמר במסכההפנתרה / האופירה
שנה כותר תפקיד בימויהערות2018מפלצת של מלון 3: יוצאים לחופשהקלסיגנאדי טרטקובסקידיבוב2020פשוט לשיר: הסרטעומר נהרי, בן זינימשחק, תסריט, הפקה בפועל2021אל תחכי ליעדןרועי גלוסקא, דני רייספלדTBAהתכשיטאגם לביאיהודה גרובייס
סיסיל טיילור ניקולס הוא שחקן קולנוע וטלוויזיה אמריקאי.
הוא נולד במרץ 1959 בעיר לואיוויל שבקנטקי.
הוא החל במשחק מאז 1990 בסרט הדרמה המצליח "Metropolitan", מאת וויט סטילמאן.
בסרט הוא תיפקד כצ'ארלי בלאק.
הוא כיכב גם בעוד מסרטיו של סטילמאן כמו "Barcelona" מ-1994 וימי הדיסקו האחרונים מ-1998 לצידו של השחקן השותף כריס ייגמן.
ב-2011 שיחק בסרט "עלמות במצוקה" לצד גרטה גרוויג.
לאחר מכן הופיע בשנת 2017 בסרט "Chappaquiddick", העוסק בפרשת צ'פקווידיק, בתפקיד המשפטן האמריקאי טד סורנסן.
לצד הופעות בקולנוע הוא גם הופיע במספר סדרות טלוויזיה כמו: רצח במשיכת קולמוס, עיקר החדשות, שיקגו הופ, המשפט של איימי, CSI ובמחשבות פליליות.
מאז 1995 למרגריטה דה אגיליאור ולהם שתי בנות.
טייכר וזרחוביץ היא תוכנית רדיו יומית שמגישים שרון טייכר וערן זרחוביץ', צמד קומיקאים ושדרני רדיו ישראלים, בתחנת רדיו תל אביב.
הם מכנים את עצמם גם בשמות שון ורון.
התוכנית עלתה לאוויר בשנת 2007 בשם "תוכנית הערב", שם הצמד העביר בעיקר מערכונים מתוסרטים.
לאחר מכן עברו השניים לגלי צה"ל וביולי 2015 שבו לשדר ברדיו תל אביב את התוכנית היומית, ששמה שונה ל"טייכר זרחוביץ'".
תחילה שודרה התוכנית בין השעות 17:00 עד 18:00, ובעקבות הצלחתה הוארכה מספטמבר 2016 לשעתיים, בשעות 16:00 עד 18:00 ובשידור חוזר בשעה 23:00. מאוקטובר 2018 התוכנית משודרת בסינדיקציה גם בתחנת רדיו קול רגע.
כמו כן ניתן להאזין לפרקים מלאים ולקטעים נבחרים מתוך התוכנית באמצעות אפליקציית ספוטיפיי.
טייכר וזרחוביץ' הכירו בראשית שנות ה-2000, כשעבדו יחד בחברת אינטרנט.
הצמד החל את דרכו המקצועית המשותפת בשנת 2005, כשהגישו יחד במשך שנתיים את תוכנית הלילה "ציפורי לילה מנקרות" בגלי צה"ל בין חצות לשתיים לפנות בוקר.
לאחר מכן עברו השניים לרדיו תל אביב, בשנת 2010 החלו להגיש תוכנית שבועית חדשה בשם "חותרים למגע" בגלי צה"ל.
ובשנת 2015 שב הצמד לשדר ברדיו תל אביב.
ב-2019 נבחר הצמד על ידי תאגיד השידור הישראלי לפרשן את אירוויזיון 2019 שהתקיים בישראל, במטרה להוסיף לשידור זווית קומית ומעניינת.
השניים ליוו את שלושת השידורים של התחרות – שני חצאי הגמר והגמר.
יגאל שילון, (זרחוביץ'), מספר בדיחות מסגנון "לשון נופל על לשון" מתוך "שקית הבומבות".
נוהג לקרוא לשרון "אלי טייכר הגדול" בשל השותפות הטלוויזיונית עם אלי יצפאן.
ההולוגרמה של שמעון פרס (זרחוביץ'), מתלוננת באופן מפורט ביותר על ענייני השעה, תוך שימוש נרחב בסלנג עכשווי.
חיים סבן (טייכר), עשיר מופלג שמדבר באופן ארכאי.
ננסי ברנדס (זרחוביץ'), מספר בדיחות קרש ומשחקי מילים (לדוגמה: "מישהו זרק על רותם סלע").
וכל פעם מתנצל ואומר ש"עכשיו ברצינות".
בנוסף למערכונים בכיכובה, הדמות מוזכרת בכל פעם שנאמרת בתוכנית בדיחת קרש.
יובל נח הררי (זרחוביץ') - מקריא את תולדות האבולוציה של האדם דרך נושאים שונים ומתנשא על המאזינים.
יורם שפטל (זרחוביץ') מקלל את כל הבא ליד בקללות מוזרות ודימויים מגוחכים
אייל ברקוביץ' (זרחוביץ'), משחק את משחק ה"טיקי-טקה" בו הוא מנסה שוב ושוב לגלות את מקצועו של טייכר עם שאלות חסרות היגיון.
ברהנו טגניה (זרחוביץ'), מדווח אודות אירועים חדשותיים אך מפנה את הזרקור לפרטים איזוטריים וחסרי משמעות.
גיא פלג (זרחוביץ'), מקריא תמלולים מפורטים יתר על המידה של אירועים חדשותיים, אך מתמקד בדיאלוגים חסרי חשיבות.
מתי כספי (טייכר), מדבר ביובש ומתעקש שלא להתעסק במוזיקה שלו, אלא להקריא תסריטים של מערכונים סאטיריים פרי עטו על נזקי הטכנולוגיה.
אורי פפר (זרחוביץ'), דובר עברית במבטא אמריקאי בולט, ונוהג כאילו שכח כיצד לבטא מילים מסוימות בעברית.
רן שריג (זרחוביץ'), מעביר שיעורי כתיבה ("חוק מס' 33 בכתיבה...).
שלום חנוך (זרחוביץ') - מתראיין על המוזיקה שלו ו"מצטנע".
אורי גבריאל (טייכר), בתפקיד "סלומון הגדול", ראש ארגון פשע, בסדרה תמונות יפואיות.
ראובן (זרחוביץ'), חוזר בתשובה הנוהג כמומחה גדול להלכות הדת, אך נוהג לשבש ביטויים ורעיונות הקשורים לדת.
הדמות מופיעה גם בארץ נהדרת ובפרלמנט.
דורית ממושב עגבות (זרחוביץ'), דמות המנסה לזכות בפרס בחידון טריוויה.
לעולם לא עונה תשובות נכונות אף על פי שהשאלות קלות עד גיחוך.
גרסה שלה הופיעה בפרסומת לבנק כאופנת כהן-ביזאר, ומאניירות שלה בחיקוי בארץ נהדרת של מיכל דליות.
יורם קפיטולניק (זרחוביץ'), ראש צי הרכב של התחנה.
קפיטולניק נהג להגיש פינה בשם "שלושים בצי" אשר כללה פינות שונות ומשונות מעולם הרכב כגון סיקור מספרי רכב יפים, אויבו הגדול הוא צבי קונוליון, מפקד צי הרכב של תחנת הרדיו 103fm.
דמותו הופיעה במספר פרקים של סדרת המערכונים "הטורטלים" בתוכנית "ארץ נהדרת".
"שירים שהשזאם לא מזהה" (טייכר), תוכנית מוזיקה רדיופונית בהגשת דובי לנץ.
פרודיה על "כל הג'אז הזה" בהגשת דני קרפל וכן על "הכל זורם" שהגיש לנץ.
בכל תוכנית מסופר על מוזיקאים בדיוניים ומושמעים קטעי סאונד חסרי פשר כשירים ייחודיים ואזוטריים.
המנחה לנץ מרבה להתנשא על מוזיקת פופ ולחוד למאזיניו חידה שבועית שלעולם אינה מגיעה לפתרון.
רם גדרון (טייכר), מגיש פינת די ג'יי ומוזיקת דאנס בשם דיסקו-זון.
פארודיה על די ג'ייז ישראלים ארכאיים משנות ה-80-90 שהתעקשו "לגייר" את התחום ולתרגם בכוח ביטויים שגורים ממנו לעברית תקנית (למשל "זה הזמן לרקוד עד עלות השחר").
רם נוהג להציג טראקים חדשים מחו"ל בחגיגיות רבה תוך כדי שהוא מפאר את יוצריהם, אך כשמגיעים לשלב ההשמעה מתברר שמדובר בסך הכל בעוד מוזיקה גנרית להחריד.
דותן הנמר (זרחוביץ'), גרסה של בני ציצווה.
מספר מהגיגיו המטופשים ומשלב שירה מאולתרת המלווה בזיופים איומים.
נהג לפתוח את הפינה עם שיר הנושא "ערב טוב ילדים וילדות, ערב טוב - הורים והורות, אם יש כאן גרושות, הן מתבקשות, להשאיר ת'טלפון, לדותן הנמממר!
דותן הנמר - עליך שומר"
(זרחוביץ') דמותו גם הופיעה לאורך עונה אחת של התוכנית "ארץ נהדרת", שם הוא נקרא "גזנדה".
נוהג לכנות את שרון "ישו", ולהריח את צווארו.
דני סביצ'ה (טייכר), סטנדאפיסט גנרי כושל.
מגיש פינה קומית עם בדיחות נדושות, רבות מהן עוסקות באשתו המבזבזת את כספו ובעלת כישורים נחותים, לעיתים מגיש סטנדאפ בשפה האנגלית.
דמותו מבוססת באופן חופשי על הסטנדאפיסט דני רכס.
ג'רי פנדלבאום (טייכר), מומחה באמנות הלחימה המומצאת "קרב ג'רי" ומחבר רב המכר "כל העולם על הזן שלי", נוהג להקריא הגיגים שונים מספרו כשברקע מתנגנת מנגינה של זמפיר ("Track 9").
הייתה נשואה לאמנים מפורסמים רבים (כמו Air Supply וביל קוסבי).
דמותה של ציפי רפאלי בארץ נהדרת מבוססת על אילנה הזמרת.
מגזין סוף השבוע של מאקו (טייכר וזרחוביץ') - מקבץ המלצות קריאה על כתבות פיקטיביות.
פרסים מפיצוחים- פרודיה בקולותיהם של שוש עטרי ודניאל פאר המחלקים פרסים ביזארים עתיקים למתמודדים בשעשועון העבר
עמי "איזה עמי?" \ עמי "לא לענות" (זרחוביץ'), נוהג להתקשר לטייכר שמתקשה לזהותו.
לרוב משתמש בתיאורים מופרכים כגון "עמי שגר חמש שנים בפרהסיה" על מנת שטייכר יזהה אותו.
בבר המורה לעברית (זרחוביץ'), מורה המלמד עברית באמצעות משפטי איגיון.
נוהג לצוות על טייכר לחזור אחר אותם משפטים.
בתקופת התפרצות נגיף הקורונה העביר הנחיות פיקטיביות ממשרד הבריאות, בהן פירוט לגבי קבוצות המורשות להתחסן נגד הנגיף, גם אלו חסרות היגיון לחלוטין.
הופיע מספר פעמים ב"ארץ נהדרת".
שרגא (טייכר), הקצב מזכרונות הילדות של זרחוביץ', בעל הגן "שרגלול" שבו כביכול נמצא בנו של זרחוביץ' נעם.
נוהג לשמוע את הפתיח של "בצהרי היום" בקולי קולות.
צח ברטר (זרחוביץ'), סמנכ"ל "הניו-מד" של התחנה, מדבר במבטא צרפתי כבד על אף שאינו דובר צרפתית.
אחיינו של המוזיקאי הנרי ברטר.
זמר מדורות הנוהג להתרברב על כך שגר באמריקה ולהציג את חבריו הסלבריטאים בשמות עבריים (למשל, שחקן ה-DVD לי-עם ניסן).
רונה גז (זרחוביץ'), פסיכולוגית הילדים שטיפלה בטייכר לאחרונה כשהיה בן 11.5. היא מספרת לו סיפורים על עברו שהוא טוען שלא קרו ומבצעת חיקויים של אנשים שונים בילדותו של טייכר.
לרוב מלווה להתרחשות גם דוד ויקטור, דודו הדמיוני (והשיכור) של שרון.
שייקה אורן (זרחוביץ'), אדם שטוען שהוא בן יותר מ-120 שנים (בכל פינה הגיל שלו משתנה מעט) למרות שנראה צעיר בהרבה.
נותן למאזינים "עצות" לאריכות ימים, העיקרית שביניהן היא סלידה כלפי ציפורים (ציפרים).
מבוסס על סרטון ויראלי שפורסם ב-2020 של אדם בשם שייקה גורן, בו הוא טוען שהוא בן מאה ונותן עצות לחיים ארוכים (נכון ל-2022, הוא בן 77).
יאיר אקרמן (טייכר), שחקן יומרני על אף שהוא כמעט ולא מקבל תפקידים.
נוטה לבטא את האות כ' רפויה כשהיא אמורה להיות דגושה, להחליף בין האותיות א' ו-ה', ולנקד את האות ו' בשורוק גם כשאין בכך צורך.
פליקס וילנסקי (טייכר), קריין ושדרן רדיו ותיק המתנשא על זרחוביץ' ומכנה אותו "טכנאי", מחבב את הטיפה המרה.
מקריא המלצות לבתי עסק פיקטיביים, בכל פעם בתחום אחר.
סמדר הבן (חן רוטמן), שמחזר אחרי שרון וחושב שהוא בת.
שליח הרדיו לאירועי ספורט בחו"ל, לשם הוא מגיע עם ניידת השידור של התחנה, ונדמה שהוא עסוק בעיקר באוכל ובהתרועעות עם ידוענים ופחות באירועי הספורט עצמם.
עופר מפסטה מוסקו (עידו קציר), נוהג להתקשר לערן לאחר שזה כתב ביקורת שלילית על המסעדה, ולשכנע אותו בדרכים מגוונות לשנות את הדירוג שנתן.
גיא מהחמאס (עידו קציר), נציג שירות הלקוחות של החמאס שמתקשר אל שרון וערן ומעביר להם מסרים מאיימים מהחמאס בעברית משובשת.
ערן מהעבר (חן רוטמן), נוהג להתקשר לערן ולבקש ממנו עצות, בזמן שערן מתקשה להאמין לו שאכן המציא מכונת זמן.
אלינה מרואה חשבון (טייכר), מזכירה במשרד רואי החשבון של ערן, נוהגת לרמוז לערן במהלך השיחה שהיא מעוניינת בו מבחינה רומנטית.
חזי מהביט (חן רוטמן), נוהג להתקשר לטייכר ולדרוש שיעביר לו כסף.
מנסה לסחוט את טייכר באיומים אך אלו נכשלים עקב רשלנותו.
גבי חברה של אמא (עמרי אנגל), נוהגת להתקשר לערן באמתלות שונות, ולרמוז לו רמיזות מיניות, לרבות טענות על העבר שלה עם אביו.
עו"ד אלי בן יעקב (זרחוביץ'), עו"ד ונוטריון, נוהג לקטוע את השיחות עם טייכר ו"לייבש אותו", על מנת לשוחח בטלפון, בדרך כלל עם לקוחותיו.
פאפא (טייכר), מבזקן חדשות בעברית משובשת, נוהג לחלק לערן סטירות ולהדיף ניחוח של שום.
מבוסס על דמותו של זאב רווח.
רנן השדכן (חן רוטמן), עולה לשידור על מנת למצוא זיווג ללקוחותיו.
פינת הסקר היומי - בכל יום עולה שאלת סקר להצבעת המאזינים, בתום התוכנית מוכרזות תוצאות ההצבעה, ונקרא הנימוק המנצח.
דמויות שונות (ליאת הר לב).
עומר עציון - חיקויים של ליאור אשכנזי, אבי גרייניק, אלי אוחנה ועוד.
רוי קוקה (עומר ריבאק), טוען שהוא חבר ילדות של טייכר וזרחוביץ'.
מכנה את טייכר וזרחוביץ' "תל אביבים" ומרבה להעביר ביקורת על העיר.
"האסדה", תסכית מתח שמתרחש על אסדת הגז "יגאל" וכולל את מר סטייט מנהל האסדה, ברטה בעלת דוכן הפיס, והרצי טבח האסדה אשר מכין רק ביצים.
"טוחנים", פודקאסט האוכל של ערן וצ'יקו מהדגים (פרודיה על בינו גבסו, הוא ד"ר שקשוקה).
פודקאסט בהגשת ערן זרחוביץ' שבו הוא הולך לאכול עם המסעדן צ'יקו מהדגים, במקומות שרק הוא מכיר.
מקבילית המוחות - פארודיה על שעשועוני טריוויה ישנים, טייכר הוא המנחה וזרחוביץ' מגלם את "עודד שוסטקוביץ' ממגדיאל" המציג עצמו כ"חייל וסטודנט".
המשחק מתאפיין בכך שהמנחה שואל שאלה שהתשובה נראית מובנת מאליה, בעוד ששוסטקוביץ' עונה תשובה מפתיעה שגם היא מתאימה לשאלה שנשאל.
אילון מעירוני א' (דור כאהן), היפסטר תל אביבי שלמד בילדותו בעירוני א'.
שטוען שאביו הוא חנוך רוזן ואמו היא מיקי לאון.
מקבץ פרסומות רדיו פיקטיביות בנושאים רנדומליים, זכורה במיוחד הפארודיה "מרתפי אלקטרוניקה", המבוססת על הפרסומות של רשת מחסני חשמל.
מיילס "טיילס" פראוור הוא דמות בדיונית מסדרת משחקי הווידאו "סוניק הקיפוד" של חברת סגה.
דמותו מעוצבת כשועל דמוי אדם בעל שני זנבות, וביכולתו להשתמש בהם כמדחף ובכך לרחף באוויר לזמן מוגבל.
טיילס נחשב לעוזר ולחברו הטוב של סוניק, בעל אופי שקדני ולא אמיץ במיוחד.
טיילס אדיב ואוהב לעזור לאחרים גם ללא קבלת תמורה.
מאז הופעתו הראשונה בשנת 1992 נחשב לאחת הדמויות הראשיות ומופיע בסדרות הטלוויזיה ובחוברות הקומיקס המבוססות עליה.
בנוסף, ביצע הופעת אורח בסרט "סוניק – הסרט", ומופיע בזיכיון הסרטים בתפקיד ראשי החל מהסרט השני.
המדבבת הנוכחית שלו היא קולין אושונסי, שהחלה בתפקיד ב-2014.
בסקר פופולריות שנערך על ידי חברת סגה בשנת 2009 נמצא שטיילס הוא הדמות השלישית הכי נערצת בזיכיון אחרי סוניק ושאדו.
שמו האמיתי של טיילס - מיילס פראוור, מהווה משחק מילים על המונח "Miles Per Hour" (מייל לשעה).
לאחר יציאת המשחק "סוניק הקיפוד" רצתה סגה ליצור דמות נוספת שתתלווה לסוניק.
למעצב יאסושי ימאגוצ'י היה עיצוב של דביבון, אך על מנת להימנע מטענות להפרת זכויות יוצרים מצד נינטנדו, בטענה להעתקת חליפת הדביבון של מריו, הוחלט לשנותו לשועל.
מטוס טיילורקרפט BL הוא מטוס חד-כנפי דו-מושבי מתוצרת ארצות הברית שהיה דגם מוקדם של מטוסי הפייפר.
המטוס תוכנן בימים של שלום למטרות אזרחיות והוא תוכנן להיות פשוט קל ונוח להטסה.
המטוס היה יכול לשהות באוויר בערך 3 שעות.
משה חיים כץ שהיה המייסד של בית הספר לטיסה בשדה התעופה הבריטי בלוד ייבא שני דגמים של טיילורקרפט BL לארץ והם היו בשירות בית הספר לטיסה.
למטוס הזה היה יעד לאומי שהוא לממש את החזון של זאב ז'בוטינסקי להקים זרוע צבאית של האצ"ל.
היה למטוסים יעד נוסף לדאוג לעתיד המקצועי של בנו של חיים כץ: אפרים כץ.
בית הספר לטיסה הפסיק לפעול כשהתחילה מלחמת העולם השנייה ושני הדגמים נמכרו לחברת אוירון חברה ארצישראלית לתעופה, חברת התעופה העברית הראשונה.
אז המטוסים עברו משדה התעופה לוד לנמל התעופה דב כדי שלא יהיו קרובים לפעולות טרור מצד הערבים.
טיילור ג'נקינס הוא מאמן כדורסל אמריקאי.
ג'נקינס נולד וגדל בדאלאס שבטקסס, ובבגרותו למד כלכלה ופסיכולוגיה באוניברסיטת פנסילבניה.
בשנת 2007 התמחה במחלקת הניהול של סן אנטוניו ספרס, וכשנה לאחר מכן מונה לעוזר מאמן בקבוצת הבת שלה מליגת הפיתוח, אוסטין טורוס.
בעונת 2011/2012 זכה עם אוסטין באליפות ליגת הפיתוח כעוזר מאמן, ובסיום העונה קוּדם לעמדת המאמן הראשי של הקבוצה.
בעונתו היחידה כמאמן הטורוס העמידה הקבוצה מאזן ניצחונות חיובי 27–23, והודחה בשלב חצי הגמר.
לקראת עונת מונה לעוזרו של מאמן אטלנטה הוקס, מייק בודנהולצר.
בעונת השיגה אטלנטה את מאזן העונה הסדירה הטוב ביותר באזור המזרחי, 60–22, וארבעה משחקניה נבחרו להשתתף במשחק האולסטאר.
במשחק האולסטאר עצמו אימן בודנהולצר את "נבחרת המזרח", וג'נקינס שימש כעוזרו.
בפלייאוף 2015 העפילו ההוקס עד לשלב גמר האזור המזרחי, בו הובסו מול קליבלנד קאבלירס בתוצאה 0–4. בתקופתו באטלנטה שיתף פעולה עם שני עוזרי מאמן נוספים אשר הפכו בהמשך למאמנים ראשיים ב-NBA – קווין סניידר וקני אטקינסון – וכן עם נבן ספאחיה.
בקיץ 2018 עבר בודנהולצר לאמן את מילווקי באקס, וג'נקינס עבר יחד עמו כעוזר מאמן.
הבאקס סיימו את העונה עם המאזן הטוב ביותר בליגה, 60–22, אך הודחו בשלב גמר המזרח מול טורונטו ראפטורס (2–4).
לקראת עונת מונה ג'נקינס למאמנה הראשי של ממפיס גריזליס, במקומו של ג'יי.
ג'נקינס זכה בתואר מאמן העונה בליגת ה-NBA לשנת 2021/22.
ב-28 במרץ 2025 פוטר ג'נקינס מאימון ממפיס גריזליס לאחר שאימן אותה במשך שש עונות, כשנותרו רק תשעה משחקים לסיום העונה הסדירה 2024/2025.
תדיאוס מייקל בולארד סניור הידוע יותר בשם הבמה שלו, טייטוס אוניל הוא מתאבק אמריקאי, המופיע בארגון ההיאבקות WWE, בתוכנית הדגל Raw.
בולארד שיחק פוטבול מכללות עבור אוניברסיטת פלורידה ולאחר מכן שיחק בליגת ה-AFL.
הקריירה שלו כמתאבק מקצועי החלה בעונה השנייה של התוכנית NXT, כשהוא גם השתתף בעונה החמישית שלה.
אוניל הוא פעם אחת אלוף הזוגות של ה-WWE כחלק מהפריים טיים פליירס עם דארן יאנג ופעם אחת והאלוף הראשון שהחזיק באליפות 24/7 של ה-WWE.
בולארד השיג מלגה אתלטית כדי ללמוד באוניברסיטת פלורידה, שבגיינסוויל, פלורידה, ואף שיחק עבור קבוצת הפוטבול המקומית משנת 1997 עד לשנת 2000. לאחר תקופת הקולג', בולארד שיחק בליגת ה-AFL משנת 2003 עד לשנת 2007 במספר קבוצות כמו יוטה בלייז, טמפה ביי סטורם, לאס וגאס גלדיאטורס וקרולינה קוברס.
לבולארד יש שני ילדים, האחד בשם תדיאוס ג'וניור והאחר בשם טייטוס.
אליפות הזוגות של FCW (פעם אחת) - עם דמיאן סנדאו
PWI דירג אותו במקום ה-82 מתוך 500 המתאבקים הטובים ביותר לשנת 2013
המתאבק שהכי מגיע לו פוש (2015) - כחלק מהפריים טיים פליירס
אליפות הזוגות של ה-WWE (פעם אחת) - עם דארן יאנג
אליפות 24/7 של ה-WWE (פעם אחת, האלוף הראשון)
הרגע המצחיק של השנה (2018) - המעידה במהלך קרב הרויאל ראמבל בן 50 המשתתפים באירוע הרויאל ראמבל הגדול ביותר
חבר היכל התהילה (2020) - פרס הלוחם
הפיוד הגרוע של השנה (2016) - נגד דארן יאנג
"טיילור סוויפט בהופעה: Reputation" הוא סרט הופעה בבימויו של פול דוגדייל.
הוא הופץ ב-31 בדצמבר 2018, אך ורק דרך נטפליקס.
הסרט עוקב אחר הופעתה של הזמרת-יוצרת האמריקאית טיילור סוויפט, באצטדיון AT&T בארלינגטון, טקסס, שהתקיימה במסגרת סיבוב ההופעות החמישי שלה, "Reputation Stadium Tour".
סוויפט הודיעה במדיה החברתית ביום הולדתה (13 בדצמבר), כי סרט בכיכובה יופץ ברחבי העולם בשיתוף עם נטפליקס בערב השנה החדשה.
הוא צולם ביום האחרון של סיבוב ההופעות בצפון אמריקה.
הסרט זכה לשבחים ואף הועמד לפרסים בטקסים שונים בענף הקולנוע.
בעולם, נמכר האלבום בלמעלה משני מיליון עותקים בשבוע צאתו, ובין רגע הפך לאלבום הנמכר השני ביותר בשנת 2017 ולאחד מהאלבומים הנמכרים ביותר של העשור השני של המאה ה-21.
Taylor Swift: Reputation Stadium Tour זכה לשבחים נרחבים עם צאתו, ומבקרים רבים כינו אותו כ"מנוצח" ו"בלתי נשכח".
מבקרי המוזיקה שיבחו את עבודות הצילום של הבמאי פול דוגדייל, את ההתרגשות של הקהל ואת ההפקה שהייתה מעורבת בהופעה שצולמה.
רוב שפילד מרולינג סטון כתב כי "הסרט מנציח את סיבוב ההופעות הטוב ביותר שלה באותה העת" ואף החמיא לעובדה שאף על פי שסוויפט הופיעה באצטדיון מלא בקהל, היא עדיין הצליחה לשמור על האינטימיות של השירים שלה.
אמנדה פטרוסיץ' מניו יורקר תיארה את הסרט כ"סוף של עידן", וסברה כי הסרט "ייחשב בקרוב כמוצג במוזיאון או כעדות לאריכות החיים הארוכה של טיילור סוויפט".
דניס וורנר מבילבורד אמר כי הסרט "מאיר את כוחה ומסירותה של הזמרת כאמנית".
עוד הוא הצהיר, כי הסרט "מאפשר לך כצופה, להרגיש יותר את התחושה של הזמרת כמבצעת - ולחוות עד כמה שהכול מבוים בעדינות" והעריך את סוויפט שנתנה "מבט מדהים על עולמה כאחד האדם.
היא ללא ספק בין המבצעים הגדולים ביותר".
בנג'מין סמית' מניו יורק פוסט כינה אותו כ"אינטימי באירוע לא אישי" והוסיף כי "היא תעמוד במבחן הזמן יותר מכל מלכות הפופ האחרות שפרצו מאז תחילת המאה ה-21", וציין את הסיבה: "סוויפט היא אולי היחידה שהבינה את הדרך להפוך את המוזיקה שלה למשהו יותר מפופ בלבד".
נרדין סעד מלוס אנג'לס טיימס, שהחמיאה לקשר של סוויפט עם מעריציה, הצהירה כי "כוחה של הכוכבת זוכת 10 פרסי גראמי, ללא ספק עושה את הסרט שווה לצפייה".
בכלכליסט נכתב כי "ילדות חמודות ואמהותיהן, BFFs נרגשות וגייז שעוד לא מתגלחים שמלווים בידידה הטובה ביותר שלהם מרכיבים יחד 60 אלף מעריצים שזכו להנצחה בסרט ההופעה של טיילור סוויפט שעלה בערב הסילבסטר לנטפליקס, והיה אחד האירועים הטלוויזיוניים המדוברים של השבוע.
הסרט צולם באצטדיון פוטבול בטקסס, והוא מתעד את ההופעה האחרונה בארה"ב של סיבוב ההופעות "Reputation", שמחזיק בתואר סיבוב ההופעות האמריקאי הרווחי ביותר בהיסטוריה".
קייטי קולינס מ-CNET סברה כי הסרט "משמש כתזכורת שלא משנה מה יקרה עוד, הכוכב של סוויפט לא ייכחד".
בנוסף לכך, היא שיבחה את התלבושות והריקודים וכינתה את השמחה של סוויפט כ"תוססת" והחמיאה לעבודות הצילום.
ניקולס האוטמן מ-US Weekly שיבח גם הוא את עבודת הצילום וציין לחיוב את ה"ההיסטריה והבכי שהקהל היה שרוי בו בעת שראה את האלילה שלו על הבמה".
קלואי גילק מ-Uproxx, כינתה את הסרט כ"תיעוד מופתי של האנרגיה הקסומה במופע פופ" ו"כמכתב אהבה לקהל בהופעותיה, ולמעריציה", תוך שהיא מצהירה כי הסרט "מכבד את השמחה הקדושה מההופעה שלה באותו הלילה, והאנשים שגרמו לזה לקרות".
בהמשך לדבריה, היא שיבחה את עבודות הצילום ואמרה "המצלמה הצליחה לתפוס את ההיקף העצום של הבמה מכל זווית" וציינה לחיוב את העובדה כי בעריכת הסאונד השתיקו את הקהל על מנת שיהיה אפשר לשמוע את סוויפט טוב יותר.
להלן תשעה עשר השירים שהופיעו במהלך הסרט:
טיילור דֵיְין היא זמרת, פזמונאית ושחקנית יהודייה-אמריקאית.
דיין התפרסמה בשנת 1987 לאחר שהוציאה סינגל בכורה מצליח בשם "Tell It to My Heart" ("ספר זאת ללבי").
דיין מכרה למעלה מ-75 מיליון תקליטים ברחבי העולם, מה ששם אותה ברשימת המוזיקאים בעלי שיאני מכירות.
דיין הייתה גם מועמדת שלוש פעמים לפרס גראמי, לפרס המוזיקה האמריקאית ופרסי מוזיקה רבים בניו יורק.
היא גם זכתה להיות בהיכל התהילה של ניו יורק והייתה מדורגת במקום ה-18 ברשימה זו.
בדצמבר 2016, דירג אותה מגזין בילבורד כאמנית המצליחה ה-28 בכל הזמנים.
דיין נולדה בשם לסלי וונדרמן והחלה לשיר באופן מקצועי לאחר שסיימה את לימודיה בתיכון בבולדווין, מחוז נסאו, ניו יורק, היא שרה בלהקות רוק דוגמת פלוני ונסט.
היא החלה לשיר סולו לאחר שסיימה את לימודיה בקולג', תחת השם לס לי והקליטה שני סינגלים, I'm The One You Want ב-1985 ו-Tell Me Can You Love Me ב-1986.
כשהיא חתומה בחברת אריסטה רקורדס תחת השם טיילור דיין, הסולו הראשון שלה שהפך ללהיט היה "Tell It to My Heart" שיצא לאור בסוף 1987. השיר הפך ללהיט ברחבי העולם, והגיע בשיאו לחמישייה הראשונה במצעד בארצות הברית ולמקום הראשון במדינות רבות דוגמת גרמניה המערבית.
ב-1990, "אהבה תוביל אותך אחורה", הגיע למקום הראשון הן בבילבורד הוט 100 והן ב-Adult Contemporary .
יחד עם ארתור בייקר ופרד זאר כתבה דיין את "מה שלא תרצה" לאלבומה של טינה טרנר מ-1996, Wildest Dream.
מאוחר יותר, ב-1998, הקליטה דיין את השיר בעצמה כסינגל מתוך אלבומה Naked Without You.
כשחקנית הופיעה דיין בסדרת הטלוויזיה המבוססת על מדע בדיוני שיצאה לאור ב-1997 בשם Nightman.
דיין הופיעה בעוד מספר סרטים קטנים ובמספר תוכניות בהפקת שואוטיים.
דיין הופיעה גם בתיאטראות ברודוויי בשנת 2001.
ב-11 בדצמבר 2007 הוציאה דיין את הסינגל הראשון "יפה", מתוך אלבום האולפן שלה Satisfied.
השיר נכתב על ידי דיין.
בפברואר 2008 יצא לאור אלבומה החמישי "Satisfied" - אלהום ראשון לאחר למעלה מעשור.
ב-2008 הופיעה דיין במשחקים הפראלימפיים בבייג'ינג, סין.
ביולי 2010 הוציאה דיין לאור את "Facing a Miracle", שיר הנושא הרשמי למשחקים הגאים בקלן.
היא סיימה את השנה במקום ה-9 בסינגלים המובילים בעולם של פרפקט ביט לשנת 2010. חמש שנים לפני כן אמרה: "על פי הקבלה, להט"ב אינם יכולים להיחשב נשואים, נישואים דורשים אנרגיה של זכר ואנרגיה של נקבה ו-DNA.
בתמונה הרחבה יותר, אני חושבת שנישואים קשורים למעגלים מסוימים בלבד".
בספטמבר 2014 הוציאה דיין לאור סינגל חדש בשם "Dreaming".
ב-2020 השתתפה בעונה הרביעית של תוכנית הטלוויזיה "הזמר במסיכה", היא הודחה בחצי הגמר.
יש לה שני ילדים שנולדו בפונדקאות.
דיין הפכה לתומכת בנישואים של בני-זוג מאותו המין (לאחר שהתנגדה לכך) בשנת 2005, והצהירה בשנת 2014 כי היא רואה בקהילת הלהט"ב כתומכים הנלהבים והאמינים ביותר שלה.
דיין היא יהודייה, היא גדלה בבולדווין ובפריפורט, ניו יורק.
טיילור פייג' היא שחקנית ורקדנית אמריקאית.
פייג' נולדה להורים רג'ינלד פייג' ושריל בוטה.
פייג' גדלה בשכונת אינגלווד בלוס אנג'לס.
יש לה אח גדול, טרוויס.
בשנת 2001 היא הפכה לתלמידה של הכוריאוגרפית המפורסמת דבי אלן.
פייג' סיימה את לימודיה התיכוניים בשנת 2008. טיילור הפכה למעודדת של קבוצת לוס אנג'לס לייקרס בשנת 2010, ובילתה שלושה חודשים עם קבוצת המעודדות המקצועית לפני שעזבה על מנת לסיים את לימודיה בקולג' ולהמשיך בקריירת המשחק שלה.
בין השנים 2013 ל-2016 היא כיכבה בסדרת המקור של VH1 "על המגרש", בשלוש העונות הראשונות שלה בעוד היא לא חזרה לשחק בעונה הרביעית.
בשנת 2020 שיחקה בסרט הדרמה המוזיקלי "הבלוז של מא רייני" בכיכובה של ויולה דייוויס בשירות הסטרימינג של נטפליקס.
בשנת 2021 היא כיכבה בסרט "זולה" המבוסס על 148 ציוצים ויראליים שפורסמו בטוויטר מאת חשפנית.
+שנהסרטתפקידהערות2008היי סקול מיוזיקל 3רקדנית2015Touchedג'ינה2016Jean of the Jonesesג'ין ג'ונס2018ריק ילד לבןקאת'י וולסן2020הבלוז של מא ריינידאסי מיי2021בוגיאלאונורזולהזולה קינגפרס אינדפנדנט ספיריט לשחקנית הטובה ביותר (אנ') (2022)2022פעמיים ריטהקרלהמקל מחודדטרינה2023טוקסיק אוונג'רג'יי ג'יי דוהרטיMagazine Dreamsפינק קואט2024The Trainerמגישת טלוויזיהאחים (אנ')אבי מאנגר ג'ייקובסוןTBAI Love Boosters
+שנהסדרהתפקידהערות2016-2013על המגרשאיישה הייזתפקיד ראשי; (עונות 3-1); 33 פרקים 2015בולרזתרזה2 פרקים2016האנטומיה של גרייאמהפרק: "Falling Slowly"2019The Baxtersאנג'לה מנינג6 פרקים2025זה: ברוכים הבאים לדרישרלוט הנלון6 פרקים
טיילן ג'לי הורטון-טאקר הוא כדורסלן מקצועני אמריקאי, המשחק בקבוצת יוטה ג'אז מליגת ה-NBA.
לפני כן שיחק בקבוצת הכדורסל של אוניברסיטת המדינה של איווה.
הורטון-טאקר נולד בשיקגו, גדל בצפון שיקגו בשכונת אפטאון.
הוא בנם של שירלי הורטון ומרלין טאקר.
למד בבית הספר היסודי סנט מתיאס בשיקגו, שם הפרישו את הגופייה שלו – מספר 5.
לאחר מכן למד בבית הספר התיכון "אקדמיית סימאון", שם עזר לקבוצת ה"וולברינס" לזכות בשלוש אליפויות העיר ברציפות.
הורטון-טאקר התחייב לאוניברסיטת המדינה של איווה באוקטובר 2017, ובחר אותה על פני אוניברסיטאות כמו אילינוי וזייבייר.
ב-20 בנובמבר 2018 קבע הורטון-טאקר שיאי קריירה של 26 נקודות ו-14 ריבאונדים בניצחון מול אילינוי.
כתלמיד שנה ראשונה, הורטון-טאקר העמיד ממוצעים של 11.8 נקודות, 4.9 ריבאונדים, 2.3 אסיסטים ו-1.3 חטיפות ב־27 דקות למשחק.
הורטון-טאקר הכריז על כניסתו לדראפט ה-NBA 2019 לאחר עונת השנה הראשונה שלו.
ב-20 ביוני 2019 נבחר הורטון-טאקר בבחירה ה-46 של דראפט ה-NBA 2019, על ידי אורלנדו מג'יק.
הוא הועבר בטרייד בערב הדראפט ללוס אנג'לס לייקרס, בתמורה לבחירת סיבוב שני בדראפט 2020. ב-13 ביולי 2019 חתם הורטון-טאקר על חוזה בלוס אנג'לס לייקרס.
לקראת תחילת העונה הוא הושאל לקבוצת ליגת הפיתוח של הקבוצה, סאות' ביי לייקרס.
את הופעת הבכורה שלו ב-NBA ערך ב-8 בדצמבר 2019, מול מינסוטה טימברוולבס.
הוא קיבל תפקיד גדול יותר במהלך ה-NBA Bubble כיוון שהלייקרס השיגו את המאזן הטוב ביותר במערב ואף פתח בחמישייה במשחק האחרון.
ב-12 בספטמבר 2020 קלע הורטון-טאקר 9 נקודות ב-10 דקות מהספסל במשחק החמישי של חצי גמר המערב, ועזר ללייקרס להשיג ניצחון 119–96 מול יוסטון רוקטס ולעלות לשלב הבא.
הורטון-טאקר זכה באליפות ה-NBA כאשר הלייקרס גברו על מיאמי היט בגמר ה-NBA 2020 ב-6 משחקים.
הוא הפך לשחקן השני הכי הצעיר בתולדות ה-NBA שזוכה באליפות, בגיל 19 ו-322 יום.
ב-25 באוגוסט 2022, עבר הורטון-טאקר בטרייד לג'אז יחד עם חברו לקבוצה סטנלי ג'ונסון, בעוד שפטריק בוורלי עשה את הדרך ההפוכה מהג'אז ללייקרס.
טיילור ג'ון סמית' הוא שחקן אמריקאי, אשר ידוע בעיקר בשל תפקידו בתור ג'ון קין במיני-סדרה "חפצים חדים" ברשת HBO.
סמית' נולד ב-13 במאי 1995 בלוס אנג'לס, קליפורניה.
הוא החל לשחק כנער ועד מהרה מצא את עצמו מבוקש הן בקולנוע והן בטלוויזיה, הודות בעיקר למראהו הכל-אמריקאי.
בשנת 2012 הופיע לראשונה על מסך בתפקיד זעיר ללא קרדיט בסרט "משחקי הרעב" בבימויו של גארי רוס, המבוסס על עלילת הספר "משחקי הרעב" שנכתב על ידי סוזן קולינס.
בשנת 2013 הוא הופיע לראשונה על המסך בתפקיד אורח בפרק של סדרת הטלוויזיה "תפיסה" של רשת TNT.
לאחר מכן בשנת 2014, קיבל סמית' את תפקיד הקולנוע הראשון שלו בסרט פרודיה על סרטי אימה "הבית הרדוף 2" בכיכובו של מרלון ויינס.
עד מהרה עבר סמית' מפרודיות אימה לסרטי אימה של ממש, עם תפקידים בסרט האימה "הרוע שבפנים 3" משנת 2015, והגרסה המחודשת האמריקאית לסרט האימה הצרפתי "Martyrs" באותה שנה.
לאחר מכן חזר סמית להופיע בטלוויזיה, בתפקיד קבוע בעונה השנייה של סדרת האנתולוגיה החברתית-פוליטית "פשע אמריקאי" בין השנים 2015–2017, ולאחר מכן הופיע בפיילוט לרימייק שהופק לטלוויזיה של קלאסיקת העשרה של שנות התשעים משחקי פיתוי, סרט משנת 1998. הפיילוט לא נמכר.
למרות הכישלון הזה, לסמית' השנה הגדולה ביותר שלו הייתה בשנת 2018, והוא שיחק בתפקיד ראשי במיני סדרה של HBO "חפצים חדים" לצד איימי אדמס שביים ז'אן מארק ואלי, ומבוסס על הרומן של ג'יליאן פלין בעל אותו שם.
בשנת 2020 שיחק בדרמת המלחמה "לכודים תחת אש", לצד סקוט איסטווד.
הסרט מבוסס על הרומן הנמכר ביותר של ג'ייק טאפר.
בשנת 2022 השתתף בסרט שירת סרטני הנהר, המבוסס על ספרה של דליה אוונס, בתפקיד טייט ווקר.
טיירון לואיס "טייטיי" וושינגטון ג'וניור הוא כדורסלן אמריקאי המשחק בעמדת הרכז במילווקי באקס.
וושינגטון נולד וגדל בפיניקס, אריזונה.
הוא בחר לשחק כדורסל עבור קבוצת הכדורסל של אוניברסיטת קרייטון, אך לאחר התבטאות גזענית של מאמן הקבוצה החליט וושינגטון לשחק בקבוצת הכדורסל של אוניברסיטת קנטקי.
ב-8 בינואר 2022 רשם וושינגטון 17 נקודות ו-17 אסיסטים בניצחון 92–77 על ג'ורג'יה, ושבר את שיא האוניברסיטה לאסיסטים במשחק אחד שהחזיק ג'ון וול.
ב-15 בינואר קלע שיא קריירה של 28 נקודות בניצחון 107–79 על טנסי.
בעונתו היחידה באוניברסיטה העמיד וושינגטון ממוצעים של 12.5 נקודות, 3.9 אסיסטים ו-3.5 ריבאונדים למשחק.
ב-6 באפריל 2022 הכריז כי יתמודד בדראפט 2022 ב-NBA.
בדראפט נבחר וושינגטון בבחירה ה-29 על ידי ממפיס גריזליס, והועבר בטרייד כבר באותו לילה למינסוטה טימברוולבס ומשם ליוסטון רוקטס.
ג'ורדן טיילור הנסון (נולד ב-14 במרץ 1983) הוא מוזיקאי אמריקאי הידוע בעיקר כחבר בלהקת הפופ רוק הנסון.
הוא נולד בג'נקס, אוקלהומה, פרבר של טולסה.
הוא מופיע במספר תפקידים במקביל: זמר מוביל, זמר ליווי, קלידן, מתופף (כולל תופים, בונגו וטמבורין) וגיטריסט.
כמו כן הוא גם מנגן על מפוחית ופסנתר.
טיילור היה הסולן של קבוצת העל Tinted Windows.
הנסון נולד בפרבר של טולסה, אוקלהומה, השני מבין שבעה ילדים שנולדו לקלארק ווקר הנסון ודיאנה פרנסס הנסון ממוצא דני בחלקו
הנסון שר ומנגן על מקלדת ופסנתר בלהקת הנסון אותה הקים עם אחיו הגדול, אייזק ואחיו הצעיר זאק ב-1992. שמה של הלהקה נודע בתחילה בשם האחים הנסון (מאוחר יותר שונה ל'הנסון' בלבד).
באותה תקופה, אייזק היה בן אחת עשרה, טיילור בן תשע וזאק בן שש.
הם הופיעו כקבוצת א-קפלה מחוץ למועדונים בטולסה.
ב-6 במאי 1997 הוציאה הלהקה את אלבום הבכורה הגדול שלה, "Middle of Nowhere" (אמצע שום מקום), בחברת התקליטים Mercury Records.
הסינגל הראשון, " MMMBop ", הגיע למקום הראשון במצעד Billboard Hot 100.
ה-6 במאי הוכרז "יום הנסון" בטולסה לכבוד יציאתו של Middle of Nowhere לאקרנים.
מדי שנה ביום זה הלהקה מארחת קונצרטים וחגיגות בטולסה, ומעריצים נוסעים מרחבי העולם כדי להשתתף.
בשנת 2003, טיילור הנסון ייסד את 3CG Records יחד עם האחים אייזק וזאק הנסון.
בתחילת 2009 הוכרז כי טיילור הנסון, יחד עם הגיטריסט לשעבר של להקת "הסמאשינג פאמפקינס", ג'יימס איה, מתופף להקת "Cheap Trick Bun" אי.
קרלוס והבסיסט של להקת Fountains of Wayne, אדם שלזינגר הקימו להקה חדשה בשם "Tinted Windows".
הלהקה ניגנה את ההופעה המפורסמת הראשונה שלה ב-SXSW באוסטין, טקסס ב-20 במרץ 2009. אלבומם הראשון יצא ב-21 באפריל 2009. בשנת 2020 אדם שלזינגר נפטר מ-COVID-19. כמה חודשים לאחר מותו של שלזינגר, הנסון צוטט על כך שהלהקה נמצאת בתהליך איחוד והכנה לחזרה להופעות.
בשנת 2014, טיילור הנסון הקים את ארגון המתנדבים "Food on the Move", שנמצא בטולסה שמטרתו לשים קץ לחסך במזון בקהילה.
Food On The Move מציע תוצרת טרייה, ארוחות מוכנות וגישה לשירותי קהילה ובריאות.
בשנת 2021, כחלק מהפרויקט המוזיקלי The Sound of Black Wall Street, טיילור הנסון תרם לאלבום שהושק לכבוד 100 שנים לטבח במירוץ טולסה.
השיר שלו, "Sound Like Joy", הוקלט בכנסיית Vernon AME ההיסטורית בלב הוול סטריט השחור של טולסה.
טיילור הנדריקס הוא כדורסלן אמריקאי המשחק בעמדת הפאוור פורוורד, בקבוצת יוטה ג'אז מליגת ה-NBA.
הנדריקס גדל בפלורידה ושיחק כדורסל בתיכונים מקומיים.
לאחר שקיבל הצעות ממספר אוניברסיטאות, בחר לשחק עבור קבוצת הכדורסל של אוניברסיטת מרכז פלורידה.
במשחקו הראשון בקבוצה, ב-8 בנובמבר 2022, קלע 23 נקודות והוסיף שתי חטיפות ושלוש חסימות בהפסד קבוצתו בהארכה 95–98 לאוניברסיטת צפון קרוליינה באשוויל.
ב-26 בפברואר 2023 קלע שיא קריירה של 25 נקודות והוסיף 8 ריבאונדים בניצחון קבוצתו 68–49 על טולסה.
במהלך העונה זכה הנדריקס 9 פעמים בתואר "רוקי השבוע" בקונפרנס שבו התחרתה הקבוצה.
הוא נבחר מהמקום התשיעי על ידי יוטה ג'אז בדראפט 2023.
ב-28 באוקטובר 2024 במהלך משחק נגד הדאלאס מאבריקס שבר הנדריקס את השוקית הימנית שלו ונקע את קרסולו.
טיילור ג'יי הארווד-בליס הוא כדורגלן אנגלי המשחק בעמדת הבלם בקבוצת סאות'המפטון.
הארווד-בליס גדל במחלקת הנוער של מנצ'סטר סיטי.
ב-24 בספטמבר 2019 ערך את הופעת הבכורה שלו בקבוצה הבוגרת של המועדון, בניצחון 3-0 על פרסטון נורת' אנד במסגרת הסיבוב השלישי של גביע הפוטבול ליג לעונת .
ב-1 בפברואר 2021 הושאל הארווד-בליס עד לתום עונת לבלקברן רוברס מהפוטבול ליג צ'מפיונשיפ.
ב-27 ביוני 2021 הושאל הארווד-בליס לאנדרלכט מליגת העל הבלגית.
ב-25 ביולי ערך את הופעת הבכורה שלו במועדון, בהפסד 3-1 לרויאל אוניון סן-ז'ילואז במסגרת המחזור הראשון בליגה לעונת .
ב-11 בינואר 2022 הושאל הארווד-בליס לסטוק סיטי מהפוטבול ליג צ'מפיונשיפ עד לתום עונת .
הוא ערך 22 הופעות ליגה במדי המועדון.
ב-1 ביולי 2022 הושאל הארווד-בליס למשך עונה אחת לברנלי מהפוטבול ליג צ'מפיונשיפ.
הוא ערך 32 הופעות ליגה במדי המועדון, בהן הבקיע שער אחד, וסייע לברנלי להעפיל לפרמייר ליג.
הארווד-בליס נכלל בסגל נבחרת אנגליה עד גיל 21 לטורניר אליפות אירופה עד גיל 21 בשנת 2023.
ב-17 בנובמבר 2024 ערך את הופעת הבכורה שלו בנבחרת אנגליה במשחק ליגת האומות נגד אירלנד, ואף הבקיע את גול הבכורה שלו.
טיילור זקהאר פרז הוא שחקן אמריקאי הידוע בעיקר בזכות משחקו בסרטים דוכן הנשיקות ואדום, לבן וכחול מלכותי.
פרז נולד בשיקגו ב-24 בדצמבר 1991 וגדל בצ'סטרטון, אינדיאנה.
הוא למד בתיכון צ'סטרטון, שם התאמן במסגרת נבחרת השחייה.
פרז הוא ממוצא מקסיקני, איטלקי, קרואטי, הונגרי ומזרח תיכוני.
אמו היא אסתטיקנית והוא הבן השלישי מבין שמונה ילדים.
פרז נהג להחליף צמיגים בחנות הפחחות המשפחתית בסופי שבוע.
הוא זכה במלגת שחייה באוניברסיטת פורדהאם, אך דחה אותה כדי ללמוד באוניברסיטת קליפורניה בלוס אנג'לס שם התמחה בספרדית, תרבות וקהילה והתמחות משנית בטלוויזיה וסרטים.
פרז החל להופיע בהופעת מחזות זמר בבתי אופרה בגיל צעיר.
הוא עבר ללוס אנג'לס שם החל לדגמן.
הוא צילם בחדרו עם גיליון כרקע ושלח אותם במעטפות מנילה עם קלטות עצמיות.
פרז החל את הקריירה שלו בהופעה בסדרות טלוויזיה רבות בהן iCarly, פרברי הגיהנום, "Young & Hungry", קוד בלאק ו-סקנדל.
בשנת 2020, גילם פרז את מרקו ולנטין פניה בסרט דוכן הנשיקות 2 של נטפליקס, מול ג'ואי קינג.
לתפקידו לקח שיעורי כוריאוגרפיה וגיטרה.
בשנת 2021, הוא שיחזר את התפקיד בסרט השלישי דוכן הנשיקות 3.
בשנת 2022, פרז כיכב בסדרה הקומית מינקס בתור שיין ברודי.
לאחר מכן הוא כיכב בסרט הקומדיה "1Up" בתור דסטין.
בשנת 2021 לוהק לתפקיד ראשי בסרט אדום, לבן וכחול מלכותי בתור אלכס קלרמונט-דיאז לצד ניקולס גאליצין.
בתחילת מגפת הקורונה, פרז שיתף פעולה עם "Variant Malibu", חברת טכנולוגיה תלת־ממדית לייצור מסכות.
הוא עיצב את המסכות שלו עם כוכבי דוכן הנשיקות 2 ג'ואל קורטני, ג'ואי קינג, מייגן יאנג ומייזי ריצ'רדסון-סלרס.
ההכנסות ממהמכירה נתרמו לארגון בשיקגו שעוזר לילדים נכים, מבוגרים ומשפחות עם ילדים נכים בקהילה ההיספאנית.
שנה שם תפקיד מקורסרטים 2020דוכן הנשיקות 2 מרקו ולנטין פניה 2021דוכן הנשיקות 3 מרקו ולנטין פניה 2022הגיימריות דסטין 2023אדום, לבן וכחול מלכותי אלכס קלרמונט-דיאז טלוויזיה2012ICarlyקית'2013פרברי הגיהנוםרנלדו2014אלפא האוסטרנטאוקוורד2015Young & Hungryבנג'י רודריגז2016קוד בלאקארי סטריקס12 Deadly DaysזאקCruel Intentionsמטאו דה לה וגה2017Embedsנואה טורסHigh Expectasiansג'ונתן פרייס2018סקנדלקלווין2022מינקסשיין ברודי
ג'ון מאק ליין קורונל , ידוע בשם הבמה טיילור שיש הוא דראג קווין פיליפיני, הידוע בהתחפשותו לזמרת-יוצרת האמריקאית טיילור סוויפט מאז 2017. הוא אף הופיע בדמותו כמופע חימום ב"המרוץ לדראג של רו פול" בפיליפינים.
היא זכתה לפרסום רב בשנת 2023 לאחר שסרטונים שלה המחקים את סיבוב הופעתה של סוויפט, "The Eras Tour" בקניונים מרכזיים בערים פיליפיניות, דוגמת המטרופולין של מנילה, קזון סיטי וסבו סיטי, הפכו לוויראליים בטיקטוק ובשאר הרשתות החברתיות.
כתבי עת תיארו את שיש כ"חקיינית הטובה ביותר של טיילור סוויפט ב ואת הופעותיה כמחווה חלופית לסיבוב ההופעות.
קורונל גדל במנילה, בירת הפיליפינים.
אביו היה חשמלאי רכב ואימו עקרת בית.
הוא הפך למעריץ של סוויפט ב-2009, בגיל 15, לאחר שהאזין לסינגל "Fifteen".
מאז התחיל לשנן את תנועות הריקוד, השירים והכוריאוגרפיה שלה.
תחילה גילם את דמותה של ליידי גאגא במועדוני לילה.
בערב אחד זכה בקרב אלתורים, ונשכר על ידי מנהל המועדון כמופע קבוע.
ב-2017 החל לגלם את דמותה של סוויפט.
השם "טיילור שיש" מורכב משמה הפרטי של סוויפט וממילת הסלנג "שיש", שמבטאת כעס.
במאי 2023 החלו סרטונים של טיילור שיש מחקה את הופעותיה של סוויפט מ-"The Eras Tour" ללא עלות להפוך לוויראליים ברשתות החברתיות.
הם זכו להתייחסות מצד מגזינים מערביים רבים, דוגמת Rolling Stone.
קורונל כתב כי ההופעה אורגנה על ידו ועל ידי קהילת הסוויפטיז בפיליפינים.
ביוני התבדחה ג'גלי קליינטה, דראג קווין אמריקאית, על התופעה בחשבון האינסטגרם שלה.
שיש יצאה לסיבוב הופעות ביולי.
כ-5,000 איש צפו בהופעתה בטאגוויג.
סרטונים משם הופצו בטיקטוק וצברו מיליוני צפיות.
כאשר הלג האסייתי של סיבוב ההופעות של סוויפט פורסם לא נכללה אף הופעה בפיליפינים, אלא רק בסינגפור.
לכן, הופעותיו של קורונל תוארו כחוויה אלטרנטיבית של "The Eras Tour" עבור הסוויפטיז בפיליפינים.
שיש הופיעה גם ב באירועים גדולים שמנו עשרות אלפי צופים.
באוגוסט 2023 שברה שיא עולם עבור מספר הצופים הגבוה ביותר למופע דראג עם 20,000 איש.
שיש הופיעה ליותר מ-10,000 צופים במשך שעה וחצי בקזון סיטי.
כמו כן, הופיעה באופן פרטי מול ברטמן רוק, כדי לחגוג את חזרתו לפיליפינים.
בספטמבר הפכה שיש לנושא המרכזי של פרק אחד בבוקר טוב אמריקה.
בריאיון ל-Vulture אמר קורונל כי הוא עושה את הופעותיו במחיר סמלי או בחינם באמצעות חסויות המוצעות על ידי הקניון וכמה מותגים נוספים.
נמכרים בהם גם מזון וסחורה לא רשמית מעסקים פיליפיניים קטנים.
הוא גם ציין כי אנשים מזהים אותו גם כשהוא אינו בדמותה של שיש.
טיילור סוויפט הפקות בע"מ היא חברת הפקות פרטית בבעלותה של הזמרת-יוצרת האמריקאית טיילור סוויפט.
מוצרה הראשון היה גרסת ה-DVD של Speak Now World Tour – Live בשנת 2011, ולאחר מכן הפיק את כל יצירותיה הוויזואלית של סוויפט מאז 2018, כולל סרטים ווידאו קליפים.
הזמרת-יוצרת האמריקאית טיילור סוויפט רואה במדיה החזותית כמרכיב חשוב בתהליך כתיבת השירים שלה.
ככל שהתקדמה בקריירה המוזיקלית שלה, החלה להפיק, לכתוב ולביים יצירות אלו בעצמה.
כמה במאים שעבדו עמה לאורך השנים, דוגמת רומן וייט וג'וזף קאהן, שיבחו את מעורבתה ביצירת הקליפים שלה.
בשנת 2015 זכתה סוויפט בפרס אמי לבידור בפריים טיים עבור התוכנית האינטראקטיבית הטובה ביותר על מעורבותה ב-AMEX Unstaged: Taylor Swift Experience.
היא הפיקה את הקליפ של "Bad Blood", שזכה בפרס גראמי לווידאו קליפ הטוב ביותר ב-2016.
השקת החברה נעשתה בסודיות מצידה של סוויפט.
היא הופיעה לראשונה בגרסת ה-DVD של Speak Now World Tour – Live (2011), והושקה רשמית באמצעות יציאת סרט ההופעה הראשון שלה, "טיילור סוויפט בהופעה: Reputation", ב-2018. הוא בוים על ידי פול דוגדייל והופק על ידי סוויפט.
הופץ בנטפליקס, וזכה לשבחים על בימויו, הפקתו, עבודות הצילום והנוכחות הבימתית של הזמרת.
המהדורה הבאה של החברה, Taylor Swift: City of Lover, בוימה על ידי דן מאסי.
היא שודרה ב-ABC ב-17 במאי 2020, והיה זמין כווידאו על פי דרישה בהולו ובדיסני+ למחרת.
הוא זכה לביקורות חיוביות, שציינו לטובה את היכולת של סוויפט להפוך כל שיר שלה לאינטימי.
אולם ציינו כי אורכו, שעומד על 42 דקות, קצר מדי.
סוויפט הופיעה לראשונה בתפקיד הבמאי בסרט התיעודי Folklore: The Long Pond Studio Sessions (2020), המבוסס על אלבום האולפן השמיני שלה, Folklore (2020).
הוא הופץ על ידי דיסני+, וזכה לשבחים נרחבים על ביצועיו, האינטימיות והרומנטיות שבו.
הוא קיבל פרס גרייסי עבור היצירה הקולנועית הטובה ביותר.
כשחקנית קולנוע הופיע לראשונה בסרט All Too Well: The Short Film (2021), עיבוד קולנועי לגרסה בת 10 הדקות לשירה "All Too Well".
הסרט, בכיכובם של סיידי סינק ודילן או'בריאן, הופץ באופן מוגבל על ידי סרטי יוניברסל, ואף הוקרן גם בפסטיבל הסרטים טרייבקה ובפסטיבל הסרטים הבין-לאומי בטורונטו.
הוא גרף פרסים רבים, וזכה לשבחים רבים על ביצועיו, שהמחישו את חזונה של סוויפט כיוצרת סרטים.
טיילור סוויפט הפקות הפיקה באופן עצמאי את סרט הופעה נוסף בשם Taylor Swift: The Eras Tour בבימויו של סם רנץ'.
הוא זכה לשבחים על הבימוי ועל האנרגיה שלו, והפך לסרט ההופעה הרווחי ביותר בכל הזמנים.
שנה שם אמן במאי אלבום2019""סוויפט וברנדון יורי מפאניק!
טיילה לורה סיטל , המוכרת בשם טיילה, היא זמרת-יוצרת דרום אפריקאית.
בשנת 2021, היא חתמה בחברת התקליטים אפיק רקורדס, זאת לאחר ההצלחה המקומית של סינגל הבכורה שלה "Getting Late" בהשתתפות קולדרינק.
היא זכתה להצלחה בינלאומית עם הסינגל שלה "Water" משנת 2023, שהגיע לטופ 10 במדינות כמו ארצות הברית, בריטניה ואוסטרליה.
זה היה גם השיר הראשון של הסולנית דרום אפריקאית שנכנס למצעד בילבורד הוט 100 מזה 55 שנים.
היא הייתה מועמדת לפרס גראמי, פרסי המוזיקה של סול טריין ושני פרסי מוזיקה דרום אפריקאים.
אלבום הבכורה שלה Tyla, יצא לאור ב-1 במרץ 2024.
סיטל נולדה ביוהנסבורג למשפחה צבעונית ממוצא זולו, הודי, מאוריציאני ואירי.
היא סיימה בגרות בתיכון אדנגלן בשנת 2019 והייתה ראש התרבות של בית הספר באותה שנה.
בזמן הלימודים, היא החלה לפרסם שירים מקוריים וגרסאות כיסוי בחשבון האינסטגרם שלה, כמו גם לשלוח אותם למספר דמויות בתעשיית המוזיקה.
היא התגלתה לאחר מכן על ידי המנהל הראשון שלה, גארת פון גלן, שארגן את מפגשי ההקלטה הראשונים שלה.
היא למדה לקראת תואר בהנדסת כרייה לפני שהחליטה שתעסוק בקריירה המוזיקלית.
בסוף 2019 לאחר שסיימה את התיכון, טיילה הוציאה את סינגל הבכורה שלה, "Getting Late" עם הפקה של קולדרינק, שזכתה להצלחה ארצית.
2023–הווה: "Water", פריצת דרך בינלאומית ואלבום בכורה
ההופעה הפומבית הראשונה של טיילה התרחשה ב-2023 במהלך אפטר פארטי דולצ'ה וגבאנה בשבוע האופנה במילאנו, לאחר צאת הסינגל שלה "Been Thinking", שזיכה את טיילה במקומות הראשונים שלה במצעד בקריירה שלה, במצעד השירים הקצביים ובמצעד R&B/Hip-Hop Airplay.
העורכת אווה היילי ממגזין "פיצ'פורק" תיארה אותו כ"המנון מועדונים חלק שמתעל את להיטי הפופ-R&B המפתים של אמצע שנות ה-2000 סיארה וריהאנה".
לאחר מכן, טיילה הצטרפה לזמר כריס בראון בתור מופע החימום שלו בסיבוב "Under the Influence Tour".
במאי 2023, היא הוציאה את הסינגל "Girl Next Door", בהשתתפות הזמרת הניגרית איירה סטאר.
ביולי 2023, הוציאה את השיר "Water", כסינגל מוביל מתוך אלבום האולפן הבכורה שלה Tyla.
לאחר שנעשה אתגר ריקוד ויראלי בפלטפורמת המדיה החברתית טיקטוק, השיר הפך ללהיט 10 המובילים במדינות כמו ארצות הברית, בריטניה ואוסטרליה.
וידאו הקליפ לשיר, יצא ב-7 באוקטובר 2023, צבר 3 מיליון צפיות ביוטיוב בשלושה ימים.
באוקטובר 2023, התארחה טיילה בגרסת רמיקס של השיר "Girls Need Love" של הזמרת סאמר ווקר, שיצא כחלק מהמיני-אלבום Girls Mix.
טיילה זכתה בפרס גראמי לביצוע הטוב ביותר של מוזיקה אפריקאית עם "Water" בטקס פרסי הגראמי השנתי ה-66, ששודר בפברואר 2024.
ב-20 בנובמבר 2024, טיילה שחררה את הסינגל שלה "Tears" במסגרת פרויקט Coke Studio 2024.
באפריל 2025 טיילה הופיעה לראשונה בקואצ'לה.
טייטוס אודל מייקין ג'וניור הוא שחקן, רקדן, זמר וכותב שירים אמריקאי.
ידוע בעיקר בזכות תפקידו בתור ג'קסון וסט בסדרת הטלוויזיה "הטירון".
אביו איש צבא, ולכן המשפחה עברה תכופות במהלך ילדותו.
טייטוס החל לשיר ולרקוד, ובגיל תשע השתתף בתחרות כישרונות בבית הספר היסודי שלו.
אף על פי שידע שהוא רוצה לעסוק במשחק, לא היה לו ניסיון עד שסיים את לימודיו בבואנה היי בעיירה סיירה ויסטה, אריזונה, ב-2006.
לאחר שסיים את התיכון, הוא התקבל לקונסרבטוריון של ניו יורק לאומנויות דרמטיות.
בשנתו הראשונה, הוא נבחר ל"ניו יורק ניקס אקרובקט טאמבלר" והופיע בהופעת המחצית במשחקי הניו יורק ניקס במדיסון סקוור גארדן.
לאחר שסיים את לימודיו, הוא עבר ללוס אנג'לס כדי להמשיך בקריירת המשחק שלו.
אחד מתפקידיו הראשונים היה כרקדן בפרק של סדרת הטלוויזיה "ויקטוריוס".
בשנת 2010 הוא נראה כרקדן בשני פרקים של אופרת הסבון "לחיות את החיים".
באותה שנה, הוא קיבל תפקיד חוזר בסדרת הטלוויזיה Glee.
הוא שיחק בתפקיד דייוויד בעשרה פרקים עד 2012.
ב-2011 הופיע לצד לוסי הייל ופרדי סטרומה בתפקיד מיקי או'מאלי ב"סיפור סינדרלה: היה היה שיר".
בנוסף, התארח בסדרות רבות בהן, "המפענחת", "גרים", "שקרניות קטנות" ו"קאסל".
בסוף פברואר 2013, מייקין ג'וניור לוהק לתפקיד הראשי בתור לוקאס בסדרת הטלוויזיה "חוצה כוכבים", ששודרה בין פברואר למאי 2014.
בשנת 2018 החל לשחק בתפקיד ראשי בסדרת הטלוויזיה "הטירון".
בסדרה הוא מגלם את ג'קסון ווסט, טירון בתחנת מיד-וילשיר, בנו של קצין משטרה שמנסה להידמות לאביו.
הוא שיחק בסדרה בשלוש עונותיה הראשונות, עד שנת 2021.
+שנהפרויקטתפקידהערותויקטוריוסרקדןפרק 12010לחיות את החיים2 פרקים2010–2012Gleeדייווידתפקיד חוזר; 10 פרקים2011"סיפור סינדרלה: היה היה שיר"מיקי או'מאליסרט טלוויזיההמפענחתתפקיד אורחגריםשקרניות קטנותקאסל2014חוצה כוכביםלוקאסתפקיד ראשי2018–2021הטירוןג'קסון וסטתפקיד ראשי; עונות 1–3
טיילור ג'סמין הינדס היא כדורגלנית אנגליה המשחקת בעמדת מגנה או כקשרית במועדון הסופר ליג האנגלית לנשים ארסנל, שם היא סגנית קפטן.
היא ייצגה את אנגליה ברמות עד גיל 17 , עד גיל 19 ועד גיל 23 .
הינדס החלה לשחק כדורגל בגיל עשר עם צוות הפיתוח של נורת'המפטון טאון .
היא נבדקה על ידי איש צוות ארסנל והחלה לשחק עם הקבוצה הצעירה זמן קצר לאחר מכן.
הינדס ערכה את הופעת הבכורה שלה בארסנל במהלך ניצחון 0–7 על "לונדון ביז" במהלך גביע ה-FA WSL 2017 .
היא הכניעה את אמה מיטשל בדקה ה-46 של המשחק.
את הופעתה הראשונה בקבוצה הבוגרת קיימה בגיל 18.
בינואר 2018, הינדס חתמה באברטון עד קיץ 2019 לצד חברתה לקבוצה קלואי קלי, שכבר הייתה מושאלת עם "הכחולים".
הינדס חתמה בליברפול ביולי 2020; היא חתמה על חוזה ארוך טווח חדש בינואר 2022, וזכתה באליפות ה-FA לנשים עם "האדומים" באותה עונה.
באביב 2023, היא זכתה בתואר סגן קפטן ליברפול, וניהלהמאז את ליברפול במספר הזדמנויות בהיעדרה של קפטן המועדון ניאם פאהי .
הינדס ייצגה את אנגליה בנבחרות עד גיל 17, עד גיל 19 ועד גיל 23. היא הייתה חלק מסגל אנגליה שזכתה במדליית הארד בגביע העולם לנשים 2018 של פיפ"א עד גיל 20 בצרפת.
היא התחרתה עם הנבחרת עד גיל 17 בגביע העולם של פיפ"א עד גיל 17 לנשים 2016 בירדן.
טיילור בודוביץ' (באנגלית :Taylor Budowich; נולד ב-1996/1997) הוא יועץ פוליטי אמריקאי הפעיל בזירה השמרנית, אשר שימש בין היתר כמנכ"ל תנועת מסיבת התה וכמנהל PAC בשם MAGA Inc.
כמו כן שימש בתפקידי תקשורת עבור פעילותו הפוליטית של דונלד טראמפ.
במהלך הקריירה שלו היה מעורב בקמפיינים שונים וביוזמות מדיניות, בעיקר בתחום החינוך, האסטרטגיה התקשורתית וההסברה הציבורית.
כיום הוא מכהן כסגן ראש סגל הבית הלבן לענייני תקשורת וכוח אדם בממשלו השני של הנשיא דונלד טראמפ.
בודוביץ' נולד בסקרמנטו, קליפורניה, למשפחה ממעמד הפועלים.
אביו, קירק בודוביץ', עבד כטכנאי תיקון מכונות כביסה ומייבשים, ואמו שימשה כרכזת חשבונות ומנהלת משרד.
בודוביץ' נולד עם בקע סרעפתי, מה שדרש שני ניתוחים מייד לאחר לידתו.
לפי עיתון The Sacramento Bee, אמו סיפרה על הקשיים הבריאותיים שעבר והסיכוי הנמוך (5%) לשרוד.
כשהיה בן תשע, זכה לתשומת לב ציבורית מקומית כשתרם קונסולת נינטנדו שזכה בה לבית רונלד מקדונלד.
אביו נפטר כשהיה בן 17. בודוביץ' סיים את לימודיו בתיכון El Camino Fundamental.
בשנת 2011 למד באוניברסיטה האמריקאית בקהיר, אך נאלץ להתפנות עקב מהומות האביב הערבי.
הוא כתב מאוחר יותר על חוויותיו מהאירועים ומהפלת הנשיא חוסני מובארק.
הוא לא השלים את לימודיו בקהיר ושב לסקרמנטו כדי להתחיל בקריירה פוליטית.